Mestská časť Bratislava - Nové Mesto

Materiál na rokovanie
Miestneho zastupiteľstva 
dňa  03. 06. 2014

INFORMÁCIA
o starostlivosti a ochrane zelene na území mestskej časti
Bratislava - Nové Mesto
___________________________________________

Spracovatelia:
------------------										
Mgr. Adriana Kmeťková
Ing. Marcela Dargajová
odd. ŽPaÚP		

Jún  2014

Informácia o starostlivosti a ochrane zelene
na území Mestskej časti Bratislava - Nové Mesto

	Základné zásady starostlivosti o zeleň v mestskej časti Bratislava Nové Mesto, ako aj povinnosti  právnických a fyzických osôb pri starostlivosti o zeleň, ustanovuje VZN č.3/1996 o starostlivosti o zeleň v mestskej časti Bratislava - Nové Mesto. V zmysle tohto Všeobecne záväzného nariadenia starostlivosť o mestskú zeleň na území mestskej časti Bratislava - Nové Mesto, vrátane zelene pri komunikáciách III. a IV. triedy, fyzicky zabezpečuje správca verejnej zelene na území mestskej časti Bratislava – Nové Mesto - EKO - podnik VPS podľa harmonogramu a aktuálneho zoznamu verejných pozemkov, na ktorých má vykonávať údržbu, na základe požiadaviek obyvateľov a zistených nedostatkov v teréne pracovníkmi oddelenia životného prostredia a územného plánovania a Divízie údržby verejnej zelene EKO – podniku VPS.

	Starostlivosť o zeleň pri komunikáciách  I. a II. triedy a verejnú zeleň, nezverenú do správy mestskej časti, zabezpečuje Magistrát hl. mesta SR Bratislavy prostredníctvom oddelenia životného prostredia a mestskej zelene a oddelenia cestného hospodárstva. Zeleň lesoparku je zverená do správy  mestskej organizácie - Mestské lesy v Bratislave. 
	Starostlivosť o neverejnú zeleň zabezpečujú vlastníci resp. správcovia alebo užívatelia takýchto pozemkov (právnické alebo fyzické osoby) na vlastné náklady. Vlastníci pozemkov pritom už môžu využiť aj služby EKO – podniku VPS za odplatu.
	V prípade zistenia nedostatkov v údržbe zelene na iných pozemkoch - pozemkoch Hlavného mesta SR Bratislavy, alebo pozemkoch iných vlastníkov, oddelenie ŽPaÚP písomne upozorňuje týchto vlastníkov na neudržiavanie zelene na svojich pozemkoch             v zmysle platného všeobecne záväzného nariadenia. Ide väčšinou o nekosenie trávy, prípadne o neorezané konáre prevísajúce až na cestu alebo chodník a suché konáre a dreviny ohrozujúce majetok alebo ľudí.

	Súčasný charakter  verejnej zelene je značne ovplyvnený zmenenými ekologickými podmienkami. Na vegetáciu pôsobí celý rad negatívnych biotických, abiotických a technických činiteľov, ktoré väčšinou nepriaznivo ovplyvňujú jej rast a vývoj. Väčšina verejných plôch zelene je umelo vytvorenou cenózou (rastlinným spoločenstvom), ktorej stav a existencia vôbec, závisia od trvalej starostlivosti človeka, pričom sa stále viac zvyšujú nároky na funkčnú kvalitu zelene. Stav vegetácie na verejných priestoroch je sčasti ovplyvnený ,,disharmóniou“, ktorá je často poznačená neprofesionálnymi zásahmi a nevhodnosťou samovoľných výsadieb. Veľmi diskutovanou témou je aj problematika ochrany drevín ako súčasti, a jedného z najdôležitejších kompozičných prvkov, verejnej zelene.
	O význame drevín existuje množstvo vedeckých a odborných prác, ktoré  opakovane potvrdzujú pozitívny vplyv drevín a ich nezastupiteľné miesto, či už v prírodnej alebo urbanizovanej krajine, a právna ochrana drevín je teda len akýmsi potvrdením ich výnimočného statusu. V súčasnej dobe je právna ochrana drevín ustanovená zákonom            č. 543/2002 Z. z. o ochrane prírody a krajiny v znení neskorších predpisov. Z hľadiska ochrany drevín a starostlivosti o dreviny sú najvýznamnejšie ustanovenia, podľa ktorých sa zakazuje poškodzovať a ničiť dreviny a povinnosť vlastníka (správcu, nájomcu) pozemku, na ktorom sa drevina nachádza, sa o ňu starať, najmä ju ošetrovať a udržiavať. Aj keď je ochrana drevín v slovenskom právnom systéme podchytená už niekoľko desiatok rokov (prvý zákon o ochrane drevín bol prijatý v roku 1955) a zanedbanie starostlivosti o dreviny je porušením právnej povinnosti, praktická starostlivosť o dreviny často nezodpovedá tomuto stavu. Náhradná výsadba je vyjadrením spoločenskej hodnoty drevín a výsadba nových stromov či krov, spravidla na inom stanovišti, je v podstate odškodnením za stratu biologickej, ekologickej či kultúrnej hodnoty. Toto odškodnenie má svoje opodstatnenie najmä v prípadoch, keď k výrubu dochádza z dôvodu výstavby, ale v prípade výrubu dreviny z dôvodu údržby porastov je kontroverzné. Súčasný stav porastov, ktoré majú už niekoľko desiatok rokov a dostávajú sa do stavu plnej funkčnosti, sa neustále zhoršuje a porasty postupne degenerujú. 

	Mestská časť, ako správca verejnej zelene, už niekoľko rokov využíva odborné techniky na hodnotenie stavu drevín oprávnenými osobami. 
	Základným štartovacím bodom je stále vizuálne hodnotenie zdravotného a kondičného stavu drevín. Výsledkom hodnotenia stavu drevín je dendrologický, fytopatologický alebo znalecký posudok stavu drevín, ktorý zároveň obsahuje aj návrh  spôsobu ošetrenia poškodenej dreviny.
	Ďalšou metódou hodnotenia stavu a stability drevín je prístrojová metóda hodnotenia, ktorou sa dá zistiť skutočný stav v štruktúre stromu, a tým získať rozumnú odpoveď prípadného rizikového stavu. Pri takejto analýze sa odborníci často stretávajú, s na prvý pohľad, skrytými vnútornými štrukturálnymi poruchami kmeňa a koreňov drevín. Vzhľadom na bezpečnosť verejnosti, ako aj snahu o zachovanie drevín v mestskom prostredí, sa veľká snaha kladie na využívanie rýchlejších a precíznejších techník schopných odhaliť hnilobu a iné typy štrukturálnych porúch stromov. Na zistenie vnútornej hniloby, lokalizácie anomálií a vyhodnotenia ich veľkostí, tvaru a získania informácií o mechanických vlastnostiach hodnoteného stromu sa používa najmä metóda zistenia stavu drevín akustickým ultrazvukovým tomografom, ktorý využíva aj naša mestská časť cestou oprávnenej osoby. Metóda ultrazvukového tomografu používa tzv. nedeštruktívne stresové vlny (zvukové vlny alebo ultrazvuk), ktoré dokážu odhaliť hnilobu na základe pozorovaní, že šírenie sa zvukových vĺn je citlivé na prítomnosť rozkladu v dreve. Vo všeobecnosti sa zvukové vlny šíria pomalšie v hnijúcom alebo poškodenom dreve ako v dreve zdravom, čo súvisí s fyzikálno-mechanickými vlastnosťami dreva. Takisto sa vlny šíria okolo dutín, čím narastá čas potrebný na to, aby sa dostali z jedného testovacieho miesta do druhého testovacieho miesta. Aj pri tomto hodnotení posudok obsahuje návrh možných opatrení na ozdravenie stromu alebo doporučí jeho výrub.

I.        
	V sledovanom období  sme  zadali  vybranej oprávnenej osobe znaleckým posudkom zhodnotiť stav drevín v týchto lokalitách:

rok 2012:

1.	areál ZŠ Cádrová – 88 ks stromov
                                         - doporučený výrub 3 ks stromov
                                         - povolený výrub 6 ks rozhodnutím č. STAR –  1640/2013/DAR
                                         - náhradná výsadba: 320 ks krov
                                                                           2 ks ihličnatých stromov
                                                                           1 ks listnatého stromu
                                         - termín výsadby: do 31. 12. 2015

2.	areál ZŠ Jeséniova 54 – 80 ks stromov
                              - doporučený výrub 12 ks stromov
                              - o výrub nebolo doteraz požiadané

3.	areál ZŠ Kalinčiakova – 108 ks stromov
                               - doporučený výrub 9 ks stromov
                               - povolený výrub 2 ks stromov rozhodnutím č. STAR – 
                                 1661/2013/DAR
                               - náhradná výsadba: 25 ks ihličnatých stromov - kultívary
                               - termín výsadby: do 31. 12. 2015.

4.	areál ZŠ Sibírska 39 – 100 ks stromov
                            - doporučený výrub 6 ks stromov
                            - o výrub nebolo požiadané

5.	Pluhová ul. – pri komunikácii – 1 ks stromu (brestovec západný)
                                           - doporučený len orez
                                           - zrealizované v roku 2013

6.	dvor Vajnorská – Družstevná ul. – 1 ks stromu (brestovec západný)
                                               - doporučený výrub
                                               - zrealizované v júli 2012

7.	ul. L. Dérera – pri komunikácii – 1 ks stromu (dub letný)
                                             - doporučený výrub
                                             - z dôvodu, že strom je ešte v dobrom kondičnom
                                               stave, výrub nebol zrealizovaný

8.	Vlárska ul. – vedľa BD č. 50 – 1 ks stromu (lipa malolistá)
                                          - doporučený výrub
                                          - povolené rozhodnutím č. STAR – 665/2013/DAR
                                          - výrub bol zrealizovaný v priebehu marca 2014
                                          - náhradná výsadba: 150 ks vždyzelených krov
                                          - termín výsadby: do 31. 06. 2015

9.	Ďurgalova ul. – pri komunikácii – 8 ks stromov (topole čierne)
                                              - doporučený výrub 8 ks stromov
                                              - povolené rozhodnutím č. STAR – 249/2014/DAR
                                              - výrub bol zrealizovaný v priebehu marca 2014
                                              - náhradná výsadba: 27 ks stromov
                                                                               45 ks kríkov
                                              - termín výsadby: do 31. 06. 2016

 rok 2013:

10.	Ľudové námestie – DI – 17 ks stromov (pyramidálne topole)
                               - doporučený tomograf (8 ks)
                               - výrub 5 ks povolený rozhodnutím č. STAR -1413/2013/DAR
                               - výrub bol zrealizovaný v marci 2014
                               -  náhradná výsadba: 20 ks listnatých stromov 
                               -  termín výsadby: do 31. 06. 2016
                               - tomograf vypracovaný v roku 2013
                                
11.	dvor Bárdošova – Višňová – 1 ks stromu (topoľ biely)
                                      - doporučený výrub
                                      - výrub povolený rozhodnutím č. STAR – 246/2014/AKM
                                      - výrub bude zrealizovaný v jesennom termíne
                                      - náhradná výsadba: 2 ks listnatých stromov
                                                                       80 ks kríkov 
                                      - termín výsadby: do 31. 12. 2015.

12.	DI Rešetkova – Osadná – 80 ks stromov
                                 - doporučený výrub 13 ks stromov
                                 - doporučený tomograf u 12 ks stromov
                                 - výrub povolený rozhodnutím č. STAR – 1091/2013/AKM
                                 - zatiaľ nezrealizované
                                 - tomograf vypracovaný v roku 2013

13.	park na Račianskom mýte – 569 ks stromov
                                     - doporučený tomograf na 27 ks stromov
                                     - doporučený výrub 47 ks stromov
                                     - konanie o výrube bolo zastavené z dôvodu, že
                                       revitalizácia bude realizovaná len na mestských
                                       pozemkoch po doručení nového Delimitačného protokolu
- tomograf vypracovaný v roku 2013
- doporučený výrub 27 ks stromov z dôvodu obnovy
  environmentálnej, hygienickej, kompozičnej a estetickej funkcie
- nerealizované

14.	Riazanská ul. – pred ZŠ – 5 ks stromov (topole čierne) + 3 ks (javor mliečny)
                                  - doporučený výrub 2 ks stromov
                                  - doporučený tomograf na 3 ks stromov
                                  - výrub 5 ks stromov až po vypracovaní tomografu
                                  - výrub bol zrealizovaný na oznámenie v novembri 2013
                                    Magistrátom hl. m. SR
                                  - tomograf vypracovaný v roku 2013, doporučený výrub 3 ks

15.	DI Hlučínska – 3 ks stromov (topoľ čierny, breza previsnutá, jaseňovec metlinatý)
                - doporučený výrub 3 ks stromov
                - výrub povolený rozhodnutím č. STAR – 77/2014/AKM
                - výrub bol zrealizovaný vo februári 2014
                - náhradná výsadba: 6 ks listnatých stromov
                                                 14 ks tují
                - termín výsadby: do 31. 12. 2016

16.	Budyšínska ul. – alej pozdĺž komunikácie – 75 ks stromov (sofora japonská)
                   - doporučený výrub 32 ks stromov
                   - doporučený tomograf na 10 ks stromov
                   - bude zahájené správne konanie
                   - tomograf sa bude objednávať v roku 2014

17.	park na Bellovej ul. – 57 ks stromov 
                           - doporučený výrub 18 ks stromov
                           - doporučený tomograf na 6 ks stromov
                           - bude zahájené správne konanie
                           - tomograf  bol vypracovaný koncom roka 2013.
II.
	V sledovanom období sme zadali vybranej oprávnenej osobe akustickým tomografom zhodnotiť stav drevín v týchto lokalitách:

rok 2012:
 
1.	areál jazera Kuchajda – 13 ks stromov (topole)
                              - doporučený výrub 3 ks
                              - výrub zrealizovaný v r. 2012.

rok 2013:

1.	Ľudové námestie – DI – 7 ks stromov
                             -  doporučený výrub , prípadne vykonať redukčný rez
                             -  výrub zrealizovaný v priebehu marca 2014

2.	DI Rešetková – Osadná – 12 ks stromov 
                                - doporučený výrub 
                                - ešte nezrealizované

3.	park Hálkova – Brezovská – 2 ks stromov (pagaštan a javor)
                                     - doporučený výrub 2 ks stromov
                                     - zatiaľ nerealizované

4.	dvor Bárdošova – Višňová – 1 ks stromu (topoľ sivý)
                                      - doporučený výrub z dôvodu nevhodného stanovišťa
                                      - výrub povolený rozhodnutím č. STAR – 246/2014/AKM
                                          - výrub bude zrealizovaný v jesennom termíne

5.	park na Bellovej ul. – 5 ks stromov 
                          - doporučený výrub 4 ks stromov
                          - výrub bude riešený v priebehu r. 2014

6.	pri komunikácii pred ZŠ Riazanská – 3 ks (topole čierne)
                                                    - doporučený výrub 3 ks stromov
                                                    - výrub bol zrealizovaný na oznámenie na jeseň 2013
                                                      Magistrátom hl. m. SR Bratislavy

7. park na Račianskom mýte  –  27 ks stromov
                                                 -  doporučený výrub 27 ks stromov z dôvodu obnovy
  environmentálnej, hygienickej, kompozičnej a estetickej funkcie  
- nerealizované
                                     - konanie o výrube bolo zastavené z dôvodu, že
                                       revitalizácia bude realizovaná len na mestských
                                       pozemkoch po doručení nového Delimitačného protokolu

8.	Mierová kolónia  - 9 ks stromov
                      - doporučený výrub 8 ks stromov
                      - výrub bol povolený na 9 ks stromov rozhodnutím č. STAR – 
                        156/2014/DAR
- výrub bol zrealizovaný vlastníkom pozemku – Istrochem Reality a. s. 
   v marci 2014
- náhradná výsadba: 21 ks listnatých stromov
                                 10 ks ihličnatých stromov
- termín výsadby: do 31. 12. 2016.

Starostlivosť, ochrana a tvorba zelene:

	Samotná starostlivosť a údržba verejnej zelene na území  mestskej časti zahŕňa predovšetkým ošetrovanie a orezy drevín, odstraňovanie nebezpečných a suchých drevín, starostlivosť, údržbu a tvorbu nových parkových výsadieb, kríkových a kvetinových záhonov. 
	Orezy a výruby drevín vykonané v sledovanom období v mestskej časti  Bratislava -Nové Mesto správcom verejnej zelene  alebo cestou dodávateľskej firmy sú uvedené v prílohe č. 1 a 2.

Častým dôvodom žiadostí obyvateľov o výrub drevín spôsobovanie alergií kvitnúcimi stromami.  Alergická reakcia na peľ (polinóza) patrí medzi inhalačné alergie, t.j. choroby,  pri ktorých vstupnou bránou alergénu sú dýchacie cesty. Je to najčastejšie alergické ochorenie. Odhaduje sa, že na polinózu trpí 15 % dospelej populácie, dokonca u detí je výskyt ešte vyšší. Ide o sezónne, celkové alergické ochorenie spôsobené precitlivenosťou  na peľové zrná.
Z našej flóry je vyše 260 voľne rastúcich bylín a drevín polinóznych (vyvolávajúcich alergickú reakciu na peľ), nerátajúc do toho kultúrne plodiny (obilniny, kukurica, slnečnica, tabak, cibuľa, paprika, fazuľa a iné) a veľa pestovaných ozdobných bylín a drevín. Počet druhov rastlín, ktoré môžu vyvolávať alergické reakcie u citlivých ľudí, nie je presne známy, zoznam sa neustále dopĺňa súbežne s novými poznatkami. Často obviňovaný topoľ je pritom príčinou alergie len asi u 5 % pacientov, keďže v čase poletovania „ vaty „ z topoľov kvitnú trávy, ktoré patria medzi hlavné alergény. Precitlivenosť na určitý typ peľu vie určiť iba alergológ pomocou testov na to určených.
Alergénne druhy sa vyznačujú rôznym stupňom alergizujúcej agresivity. V medicínskej praxi sa rozlišujú silné alergény, stredne silné a slabé alergény.
Prevažnú časť rastlinných alergénov tvoria trávy a buriny. Eliminácia alergénov spočíva v starostlivosti o zelené plochy pri našich obydliach. Systematickým ošetrovaním verejných priestranstiev – včasným a opakovaným kosením bylinného podrastu sa zamedzí kvitnutiu a následnej tvorbe peľu problémových tráv a burín, čo mestská časť zabezpečuje prostredníctvom EKO – podniku VPS.

	Mestská časť cestou správcu zelene, v rámci starostlivosti a údržby zelene, musí tiež niekedy pristúpiť k výrubu drevín, ktoré vykonáva na základe právoplatných rozhodnutí. V priebehu rokov 2012 a 2013 na svoje náklady zrealizovala náhradnú výsadbu vzrastlých stromov a krov na vybraných verejných pozemkoch:

Náhradná výsadba drevín realizovaná správcom zelene v r. 2012:

•	Mestská tržnica:           čerešna pílkata ′Kanzan′ (Prunus serrulata ′Kanzan′)  - 6 ks
•	Kraskova ulica:            javor mliečny  (Acer platanoides) - 2 ks
•	Pionierska ulica:          borovica lesná (Pinus sylvestris) - 3 ks
•	Budyšínska ulica:        sofora japonská (Sophora japonica)  - 3 ks
•	Halašova ul. – parkovisko: čerešna pílkata ′Kanzan′(Prunus serrulata ′Kanzan′)  - 4 ks    
 Náhradná výsadba drevín realizovaná správcom zelene v r. 2013:

•	Halašova parkovisko: čerešna pílkata ′Kanzan′ (Prunus serrulata ′Kanzan′)  - 2 ks
•	Kraskova ulica:           javor mliečny  (Acer platanoides) - 2 ks
•	Piešťanská ulica:         hrab obyčajný ′Fastigiata′ (Carpinus betulus ′Fastigiata′) - 2 ks
•	DI Jakubíkova:           hrab obyčajný Fastigiata′   (Carpinus betulus ′Fastigiata′)  - 2 ks
                                    slivka čerešňoplodá ′Nigra′ (Prunus cerasifera ′Nigra′) - 1 ks
•	Legerského ulica:       javor mliečny ′Drumondii′ (Acer platanoides ′Drumondii′) - 3 ks
•	Račianske mýto:	javor poľný (Acer campestre) -  2 ks	
                                                jaseň štíhly  (Fraxinus excelsior) -  1 ks         
       ●   Bajkalská ulica:	hrab obyčajný ′Fastigiata′ (Carpinus betulus ′Fastigiata′) -  3 ks
•	Ovručská ulica:	čerešňa pílkatá ′Kanzan′  (Prunus serrulata ′Kanzan′) -  1 ks
•	Hlučínska ulica:	 jaseň štíhly   (Fraxinus excelsior) -  4  ks
                                                 borovica čierna   (Pinus nigra)  - 1 ks
•	Kraskova ulica:            javor poľný (Acer campestre) -  2 ks
•	areál jazera                  
      Kuchajda:                    slivka čerešňoplodá ′Nigra′ (Prunus cerasifera ′Nigra′) -  3 ks
•	Mikoviniho ulica:        jaseň štíhly  (Fraxinus ornus) -  5 ks
Náhradná výsadba krov v r. 2013:
•	dvor Pavlovská:          zlatovka prostredná   (Forsythia  intermedia) -  3 ks
•	Klenová ulica:             vavrínovec lekársky   (Prunus laurocerasus) -  3 ks
                                    vajgélia ružová           (Weigela florida)  - 5 ks   
•	Vajnorská ulica:          budleja Davidova       (Budleja davidii) -  3 ks
(dvory)                        kalina Burkwoodova  (Viburnum burkwoody) -  3 ks
                                    tavoľa kalinolistá        (Physocarpus  opulifolius) -  3 ks
                                    pajazmín vencový       (Philadelphus coronarius) - 6 ks
•	Piešťanská ulica:         pajazmín vencový       (Philadelphus coronarius)  -  3 ks                       
                                                trojpuk drsný               (Deutzia scabra) -  4 ks
•	Mestská tržnica
      – prenosné nádoby:    vavrínovec lekársky      (Prunus laurocerasus) -  8 ks
•	Trnavská ul. 23:          vtáčí zob obyčajný        (Ligustrum vulgare) -  80 ks 
•	Belehradská ulica 
      – prenosné nádoby:    vavrínovec lekársky      (Prunus laurocerasus) -   12 ks
         
Každoročné ošetrenie pagaštana konského:

	         V máji a v auguste v roku 2012 a 2013 mestská časť znova zabezpečila prostredníctvom zmluvnej odbornej firmy na vytypovaných plochách verejnej zelene postrek pagaštanov konských proti škodcovi - ploskáčikovi pagaštanovému (Cameraria ohridella). Ošetrenie pagaštanov bolo financované z rozpočtu mestskej časti. Postrek bol vykonaný na týchto lokalitách:

1. Račianske mýto - pred Pokrokmi  -  pred ČSOB - 4 ks
                                                           - v parku od Smrečianskej - 1 ks
2. Dvor Trnavská - Vajnorská - Družstevná - 6 ks
3. Park na Sadovej ul. - 23 ks 
4. Park Brezovská ul. (vedľa budovy Bytofondu) - 7 ks
5. Základná + materská škola Česká ul.  č. 10  - 4 ks 
6. Základná škola ul. Za kasárňou - 10 ks 
7. Letná ul. (športový areál ŠKOLAK klub ZŠ s MŠ Riazanská ul. 75) - 6 ks
8. Materská škola Šancová 65 - 9 ks            
9. Sibírska - Thurzova - vo verejnej zeleni - 8 ks

	          Škodca sa vyskytuje na mladých i starých stromoch v mestskej zeleni, alejach, prímestských lesoch a parkoch. Spôsobuje často 100 % poškodenie listov, prejavujúce sa ich zhnednutím a usychaním. Následný opad listov možno pozorovať často už v polovici augusta.
           Pagaštan konský patrí, najmä v mestách, k najpočetnejšíe zastúpeným introdukovaným drevinám, ktoré sú aj najviac poškodzované. Sú vystavované pôsobeniu mnohých škodlivých činiteľov, ktoré výrazným spôsobom vplývajú na ich vitalitu, vrátane zdravotného stavu.
Ochrana drevín v podmienkach mestskej časti:

	          Mestská časť Bratislava - Nové Mesto vykonáva štátnu správu v prvom stupni vo veciach ochrany prírody v zmysle §69 ods. 1 písm. d) a h) zákona č. 543/2002 Z. z. o ochrane prírody a krajiny v znení neskorších predpisov a v súlade s Čl. 69 ods. 2 Štatútu Hlavného mesta SR Bratislavy. Táto kompetencia zahŕňa najmä vydávanie súhlasov na výrub drevín v správnom konaní, ukladanie primeranej náhradnej výsadby, prípadne zaplatenie finančnej náhrady za vyrúbané dreviny. Prehľad vydaných rozhodnutí za sledované obdobie je v prílohe č. 3.
            	Okrem toho mestská časť, ako správny orgán ochrany prírody a krajiny (ďalej len „orgán OPaK“), vykonáva aj ďalšie funkcie:
- ukladá nevyhnutné opatrenia na ozdravenie drevín vlastníkom (správcom, nájomcom) 
   pozemku, na ktorom dreviny rastú, alebo rozhodne o ich vyrúbaní podľa § 47 ods. 2
   zákona
- vykonáva štátny dozor vo veciach, v ktorých rozhoduje.

 Zákonom č. 506/2013 Z. z., s účinnosťou od 01. januára 2014, bol zákon č. 543/2002 Z. z. o ochrane prírody a krajiny v znení neskorších predpisov zmenený, vrátane ustanovení o ochrane drevín v tretej hlave jeho tretej časti. Napríklad:

V pôvodnom znení zákona č. 543/2002 Z. z. v § 47 ods. 4 sa súhlas na výrub drevín nevyžadoval:

      -  na stromy s obvodom kmeňa do 40 cm, meraným vo výške 130 cm nad zemou,  
         a krovité porasty s rozlohou do 10 m2, okrem drevín rastúcich v území s II. alebo 
         III. stupňom územnej ochrany a na cintorínoch alebo ako súčasť verejnej zelene,
            -  v prípade obnovy produkčných ovocných drevín, ak sa výsadba nových ovocných
               drevín uskutoční do 6. mesiacov odo dňa výrubu, ďalej pri bezprostrednom
               ohrození
               zdravia alebo života človeka, alebo značnej škody na majetku,
     - v prípade, keď oprávnenie alebo povinnosť výrubu vyplýva z osobitných predpisov
      (zákon o dráhach, zákon o vodách, zákon o energetike, zákon o telekomunikáciách) 
     - na stromy s obvodom kmeňa do 80 cm meraným vo výške 130 cm nad zemou, ak
       rastú  v súkromných záhradách a záhradkárskych osadách...

 Podľa § 47 ods. 4  tejto novely sa súhlas na výrub drevín nevyžaduje:

•	za hranicami zastavaného územia obce (extravilánu) na stromy s obvodmi kmeňov do 80 cm, meranými vo výške 130 cm nad zemou, a krovité porasty s rozlohou do 20 m2,
•	v rámci zastavaného územia obce (intraviláne) na stromy s obvodmi kmeňov do 40 cm, meranými 130 cm nad zemou, a krovitých porastov s rozlohou do 10 m2,
•	na dreviny rastúce v ovocných sadoch alebo záhradách*
•	na dreviny inváznych druhov podľa § 7b ods. 2,
•	na porasty rýchlorastúcich drevín založené na  poľnohospodárskej pôde v súlade s osobitnými predpismi a plantáže vianočných stromčekov a iných okrasných drevín,
•	ak sa výrub dreviny vykonáva v súvislosti so zásahom do biotopov európskeho významu alebo národného významu, na ktorý sa vyžaduje súhlas podľa § 6 ods. 2...

*  V § 47 ods. 4 písm. c)  novely zákona č. 506/2013 Z. z. zákon odkazuje na prílohu č. 1
    k vyhláške Úradu geodézie, kartografie a katastra nehnuteľností SR č. 461/2009 Z. z., 
    ktorou sa vykonáva zákon NR SR č. 162/1995 Z. z. o katastri nehnuteľností a o zápise
    vlastníckych a iných práv k nehnuteľnostiam (katastrálny zákon) v znení neskorších
    predpisov a zároveň na prílohu č. 8 k vyhláške Ministerstva pôdohospodárstva a rozvoja
    vidieka SR č. 508/2004 Z. z. , ktorou sa vykonáva § 27 zákona č. 220/2004 Z. z. o ochrane
    a využívaní poľnohospodárskej pôdy a o zmene zákona č. 245/2003 Z. z. o integrovanej
    prevencii a kontrole znečisťovania životného prostredia a o zmene a doplnení niektorých
    zákonov v znení zákona č. 59/2013 Z. z.. 
 
          V zmysle príslušného ustanovenia zákona OPaK a uvedeného odkazu k nemu sa teda nevyžaduje súhlas na výrub všetkých drevín rastúcich na pozemkoch evidovaných v katastri nehnuteľností ako druh pozemku „záhrada“ alebo druh pozemku „ovocný sad“. To znamená, že pre určenie druhu pozemku je záväzný údaj vedený katastrom, ale len pre parcely registra “C“ KN. Údaje o spôsobe využívania pozemku sa nevedú pre parcely registra „E“ KN vôbec, a pre parcely registra „C“ KN vtedy, ak sú známe. 
          V praxi to potom vyzerá tak, že na pozemku druhu ,,záhrada“ sa nachádza napr. lipa malolistá alebo gaštan jedlý s obvodom kmeňa 300 cm, ktoré môže vlastník, nájomca alebo správca pozemku (okrem verejných pozemkov) vyrúbať bez súhlasu orgánu OPaK a bez ich náhrady novými výsadbami. 
	Podľa § 103 ods. 6 a ods. 9 zákona OPaK „orgán štátnej správy, ktorý vedie konanie o veci, ktorou môžu byť dotknuté záujmy ochrany prírody, môže o veci rozhodnúť najskôr po tom, ako mu bolo doručené rozhodnutie orgánu ochrany prírody o vydaní alebo nevydaní súhlasu alebo povolení alebo nepovolení výnimky zo zákazu, odborné stanovisko alebo vyjadrenie, ak sa podľa tohto zákona vyžadujú, a vydaným rozhodnutím, odborným stanoviskom a vyjadrením orgánu ochrany prírody je viazaný“. 
	       Vzhľadom na uvedené, v súvislosti s konaním o súhlasoch na výrub drevín z dôvodu navrhovaného umiestnenia a uskutočnenia stavby, orgány ochrany prírody v súčasnej praxi pri výkone štátnej správy uplatňujú názor, ktorý bol vyslovený v rozsudku Najvyššieho súdu SR č. 5SŽp/10/2009 z 12. 01. 2010, že rozhodnutie orgánu ochrany prírody v takých prípadoch musí stavebný úrad vyhodnotiť ako nevyhnutný podklad územného rozhodnutia, keďže už umiestnením stavby môžu byť v takých veciach dotknuté záujmy ochrany prírody a nie je možné vylúčiť, že výrazným spôsobom, preto má o tom právomoc rozhodnúť len orgán ochrany prírody.